Forslag 1 – Vedtægtsændringer

1. § 4 – Forkert eller uhensigtsmæssig angivelse af medlemmernes indskud
Medlemmerne har ikke indskudt kapital i Foreningen siden stiftelsen i 2005, hvilket også svarer til angivelsen af indskuddet ved den årlige beregning af andelskronen i regnskabet. 
Forslag: § 4 ændres i overensstemmelse hermed, så bestemmelsen fremtidigt har følgende ordlyd:

"Indskud
§4

Medlemmernes indskud i Foreningen udgør følgende:

Hus nr. 2 	Type 114,9	kr.	383.891 
Hus nr. 4 	Type 112,6	kr.	376.707 
Hus nr. 6 	Type 112,6	kr.	376.707
Hus nr. 10 	Type 112,6	kr.	376.707
Hus nr. 12 	Type 114,6	kr.	357.955
Hus nr. 16 	Type 113,7	kr.	380.143
Hus nr. 18 	Type 112,6	kr.	376.707
Hus nr. 20 	Type 112,9	kr.	377.644
Hus nr. 22 	Type 113,7	kr.	378.581
Hus nr. 26 	Type 116,9	kr.	390.138
Hus nr. 28 	Type 116,8	kr.	389. 826
Hus nr. 34 	Type 103,5	kr.	348.283

Det samlede indskud udgør kr. 4.513.289
Indskuddet er indbetalt kontant i forbindelse med foreningens stiftelse."

2. § 5 – Uoverensstemmende henvisning
Der henvises til stk. 1 og 2, men bestemmelsen er ikke opdelt i stykker.
Forslag 1: I teksten ”Andelshavere hæfter alene med deres indskud for forpligtelser vedrørende foreningen jfr. dog stk. 2” ændres “stk. 2” til “2. punktum"
Forslag 2: I teksten: ”En fratrædende andelshaver eller andelshaverens bo hæfter for forpligtelsen efter stk. 1 og stk. 2 indtil en ny godkendt andelshaver har overtaget andelen….” ændres “stk. 1 og stk. 2” til “1. og 2. punktum”

3. § 11 – Uoverensstemmende henvisning
Der henvises til stk. 2, men bestemmelsen er ikke opdelt i stykker.
Forslag: I teksten “Bestyrelsen kan gøre indsigelse efter stk. 2, hvilket kan ske inden 3 uger...” ændres “stk. 2 ” til “afsnit 2”

4. § 12 – Uoverensstemmende henvisning
Der henvises til stk. 2, stk. 3 og stk.4, men bestemmelsen er ikke opdelt i stykker.
Forslag: I teksten “En andelshaver må hverken helt eller delvist overlade brugen af boligen til andre end medlemmer af sin husstand, medmindre han/hun er berettiget dertil efter stk. 2, stk. 3 og stk. 4.” ændres ”stk. 2, stk. 3. og stk. 4” til ”afsnit 2, 3 og 4”.

5. § 14 – Uoverensstemmende henvisninger
Der henvises til § 14.2, men der findes ikke en § 14.2 
Forslag: I Teksten "Ønsker en andelshaver at fraflytte sin bolig, er han berettiget til at overdrage sin andel efter reglerne i § 14.2..." ændres ”§ 14. 2” til ”§ 14, litra A-D”
Der henvises til § 14.1, men der findes ikke en § 14.1
Forslag: Henvisningen er uden selvstændig betydning, og det foreslås at ”…jfr. § 14 stk. 1” udelades i sidste linje.

6. § 15 – Uoverensstemmende henvisninger
Der henvises til § 15.2, men der findes ikke en § 15.2 
Forslag: I Teksten "Prisen for en andel og bolig skal godkendes af bestyrelsen, som desuden skal godkende eventuelle aftaler efter § 15.2" ændres ”§ 15.2” til ”§ 15, litra A-D”
Der henvises til stk. 1, litra B-E, men der findes ikke en § 15, stk. 1 og heller ikke en litra E
Forslag: I teksten ”Værdiansættelse og fradrag efter stk. 1, litra B-E fastsættes efter en konkret vurdering…” erstattes ”stk. 1, litra B-E” med ”litra B-D” 

7. § 18 – Uoverensstemmende henvisninger
Der henvises til forudgående stykker og § 16, stk. 3-6, men bestemmelsen er ikke opdelt i stykker 
Forslag: I Teksten "Ved arveudlæg til en af de efter forudgående stykker berettigede personer, finder §§ 15 og 16 tilsvarende anvendelse, dog bortset fra § 16, stk. 3-6 om indbetaling og afregning… " ændres ”forudgående stykker” til ”denne bestemmelse” og ”§ 16, stk. 3-6” til ”§ 16 afsnit 5-9” 

8. § 19 – Uoverensstemmende henvisninger
Der henvises til stykker i bestemmelsen og i § 16, men bestemmelserne er ikke opdelt i stykker 
Forslag 1: I Teksten "Reglen i stk. 1 finder tilsvarende anvendelse ved ophævelse af samlivsforhold i øvrigt… " ændres ”stk. 1” til ”afsnit 1.
Forslag 2: I teksten ”Ved overdragelse i henhold hertil eller ved overdragelse i henhold til § 19, stk. 2, finder § 14-16 tilsvarende anvendelse dog bortset fra § 16, stk. 3-6 om indbetaling og afregning…” erstattes ”§ 19, stk. 2” til ”§ 19, afsnit 2” og ”§ 16, stk. 3-6” ændres til ”§ 16, afsnit 5-9”

9. § 22 – Uoverensstemmende henvisning
Der henvises til § 14.2 B og C, men der findes ingen § 14.2 
Forslag: "§ 14.2 B og C" ændres til ”§ 14 B og C”.

10. § 25 – Uoverensstemmende henvisning
Der henvises til stk. 2-4, men bestemmelsen er ikke opdelt i stykker
Forslag: I første afsnit ændres ”stk. 2-4” til ”afsnit 2-4"

11. § 31 – Uoverensstemmende henvisning
Der henvises til stk. 3 og 4, men bestemmelsen er ikke opdelt i stykker	
Forslag: I andet afsnit ændres ”stk. 3 og 4” til ”afsnit 3 og 4"





